b'\n_START_ARTICLE_\nJason Kouchak\n_START_SECTION_\nMlada leta\n_START_PARAGRAPH_\nJason Mariano Kouchak je bil rojen v Lyonu v Franciji. \xc5\xa0olal se je na \xc5\xa1oli Westminster School ter \xc5\xa1tudiral klasi\xc4\x8dni klavir na Royal College of Music ter na univerzi v Edinburgu. Je potomec ruskega admirala Aleksandra Kolchaka.\n_START_SECTION_\nGlasbena kariera\n_START_PARAGRAPH_\nJason Kouchak je posnel pet albumov, dva od katerih sta bila posneta v Abbey Road Studios. Nastopal je na britanski (BBC) in japonski (NHK) televiziji, kjer je predstavil svoje lastne kompozicije. Kot klasi\xc4\x8dni pianist je koncertiral po celem svetu, med drugim tudi v Hong Kongu, Singapurju in na Japonskem. _NEWLINE_Nastopal je v Royal Festival Hall (London), Salle Pleyel (Paris), in gledali\xc5\xa1\xc4\x8du Mariinsky (St. Petersburg). Poleg tega je imel nastope tudi na mednarodnem festivalu v Edinburgu. _NEWLINE_Sodeloval je tudi na gala koncertu The Moon Represents My Heart, ki je bil organiziran za Juliana Lloyda Webbra in Jiaxin Cheng v Chelsea Arts Club, v po\xc4\x8dastitev Webbrovega 60. rojstnega dne. Poleg tega je leta 2010, skupaj z igralko in pevko Elaine Paige, nastopil  na koncertu ob 200-letnici Chopina v dvorani Guildhall. _NEWLINE_Pel je tudi v kabarejskih predstavah v Caf\xc3\xa9 de Paris in Caf\xc3\xa9 Royal._NEWLINE_Leta 2012 je skupaj s Tomom Stoppardom nastopal na literarnem festivalu Galle na Sri Lanki\xc2\xa0; istega leta pa je imel tudi klavirski nastop na otvoritveni slovestnosti ob za\xc4\x8detku \xc5\xa1ahovskega turnirja London Chess Classic. Leta 2012 je postal glasbeni director 20. obletnice Festivala francoskega filma v VB v Londonu in Edinburgu. Ob Chopinovi obletnici je nastopal na britanski ambasadi v Parizu.\n_START_SECTION_\nIzbrani nastopi\n_START_PARAGRAPH_\nLeta 1990 je kor gostujo\xc4\x8di umetnik nastopil na praznovanju 60. rojstnega dne princese Margaret v hotelu Ritz. Istega leta se je kot gostujo\xc4\x8di klasi\xc4\x8dni pianist pojavil na filmski premieri Zeffirellijevega Hamleta. _NEWLINE_Leta 1998 je v londonskem muzeju Victoria and Albert cesarju Akihiti predstavil svojo interpretacijo Sakure. To delo je predstavil tudi na dobrodelnem dogodku za \xc5\xbertve potresa v Kobeju leta 1995. To kompozicijo je posnel skupaj z Julianom Lloydom Webbrom za album Cello Moods. Leta 1999 jo je predstavila olimpijska drsalka Yuka Sato._NEWLINE_V letih 2011 in 2013 je Kouchak nastopal z rusko pesmijo Dark Is the Night. _NEWLINE_Na otvoritveni slovestnosti literarnega festivala letalske dru\xc5\xbebe Emirates marca 2015 je nastopil s \xc5\xa0eherezado, ter napisal tudi uradno pesem za ta festival za leto 2016.\n_START_SECTION_\nDrugo javno delovanje\n_START_PARAGRAPH_\nMed njegove druge vidnej\xc5\xa1e prispevke spada tudi priprava dveh velikih \xc5\xa1ahovskih setov za otroke skupaj z Stuartom Conquestom leta 2010 v Holland parku v Londonu ter v Meadows parku v Edinburgu leta 2013 , ter \xc5\xa1ahovski set Johna Tenniela iz knjige Alice v \xc4\x8dude\xc5\xbeni de\xc5\xbeeli. Kouchak je napisal tudi uradno pesem dobrodelnega \xc5\xa1ahovskega dogodka z naslovom Moving Forward._NEWLINE_Kouchak je leta 2011 ustanovil otro\xc5\xa1ki pevski zbor Tsubasa Children\xe2\x80\x99s Choir, ki je otvoril Matsuri festival in zapel pesem Jupiter iz Holstove suite Planeti na praznovanju kralji\xc4\x8dinega jubileja leta 2012 na trgu Trafalgar Square v Londonu. Leta 2016 je v Britanskem muzeju v Londonu in v New Yorku potekala posebna predstava Chess and Ballet at the British Museum, z namenom po\xc4\x8dastiti vlogo \xc5\xbeensk kot kraljic v \xc5\xa1ahu.'